b'\n_START_ARTICLE_\nJo\xc5\xbeef \xc5\xa0travs\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani ljudski \xc5\xa1oli v rojstnem kraju se je \xc5\xa1el u\xc4\x8dit k podobarju Juriju Tav\xc4\x8darju v Idrijo, pri katerem je ostal ve\xc4\x8d let tudi kot pomo\xc4\x8dnik. Leta 1875 je v Cerknem odprl lastno delavnico. Njegovo najve\xc4\x8dje delo je glavni oltar podru\xc5\xbeni\xc4\x8dne cerkve Sv. Jerneja v Cerknem. V isti cerkvi je napravil \xc5\xa1e dva stranska oltarja. Na Cerkljanskem je postavil oltarje \xc5\xa1e v cerkvah Sv. Pavla nad zaselkom Stra\xc5\xbea, Sv. Ivana v \xc5\xa0ebreljah, Sv. Katarine v Otale\xc5\xbeu in Sv. Duha v Labinjah, ki je bilo njegovo zadnje delo. Dalj \xc4\x8dasa je bil zaposlen s podobarskim delom tudi v Mokronogu ter \xc5\xa0kocjanu in \xc5\xa0entjerneju na Dolenjskem.'